तीन हजार शिक्षकों के स्थायीकरण के आदेश
राजस्थानप्राथमिक एवं माध्यमिक शिक्षक संघ जिलाध्यक्ष नूतनपुरी गोस्वामी के नेतृत्व में प्रतिनिधि मंडल ने जिला शिक्षा अधिकारी प्रारंभिक शिक्षा प्रेमचंद सांखला से मुलाकात की। उन्होंने शिक्षक भर्ती-2012 नियुक्त शिक्षकों के सेवा स्थायीकरण का आदेश जारी करने की मांग की। संघ के मीडिया सेल संयोजक कलाराम बेनीवाल ने बताया कि शिक्षक भर्ती-2012 में नियुक्त शिक्षकों के सेवा स्थायीकरण आदेश शासन उप सचिव कार्यालय की ओर से 27 फरवरी को जारी कर स्थायीकरण के निर्देश दिए। इसको लेकर जिला संगठन ने जिला शिक्षा अधिकारी प्रारंभिक शिक्षा को बीईईओ बाड़मेर, बायतु, बालोतरा, चौहटन, धोरीमन्ना, शिव, सिवाना, सिणधरी को निर्देशित कर बाड़मेर जिले में स्थायीकरण आदेश जारी करने की प्रक्रिया शुरू करने की मांग की है।
3000शिक्षकों को मिलेगी सौगात : संगठनकी इस मुहिम के बाद बाड़मेर जिले में शिक्षक भर्ती-2012 नियुक्त उच्च प्राथमिक एवं प्राथमिक विद्यालयों के करीब 3 हजार शिक्षकों को सेवा स्थायीकरण की सौगात मिलेगी। प्रतिनिधि मंडल में जिला मंत्री घमंडाराम कड़वासरा, जगदीशचंद्र चौधरी, निर्मला प्रेमजानी, हेमलता भाटी, मांगीदान चारण, समदड़ी अध्यक्ष सुमेरमल सुखाडिया मौजूद रहे।
hin_Deva hin_Deva hin_Deva